Kodigo ng Asal Para sa Mga Gumagawa Sa The Walt Disney Company, kami ay nangangako para sa: pamantayan ng kahusayan sa lahat ng aspeto ng aming negosyo at sa bawat sulok ng mundo; • matuwid at responsableng asal sa lahat ng aming mga pagpapatakbo; • • paggalang sa mga karapatan ng lahat ng mga tao; at paggalang sa kapaligiran. Inaasahan namin na itong mga parehong pangako ay tutuparin din ng lahat ng mga gumagawa ng kalakal ng Disney. Ang pinakamaliit na hinihiling namin ay ang tuparin ng lahat ng mga gumagawa ng kalakal ng Disney ang mga sumusunod na pamantayan: Batang Manggagawa Ang mga gumagawa ay hindi gagamit ng batang manggagawa. Ang salitang "bata" ay tumutukoy sa isang taong mas bata sa 15 (o kaya 14 kung saan ito pinahihintulutan ng lokal na batas) o kaya, kung mas matanda, ang pinahihintulutan ng lokal na batas na pinakabatang taon para magtrabaho o kaya ang taong para makatapos ng sapilitang pagaaral. Ang mga gumagawa na mayroong empleyadong bata na hindi napapailalim sa kahulugan ng salitang "bata" ay susunod din sa anumang mga batas at mga alituntuning naaangkop sa ganoong mga tao. Sapilitang Paggawa Ang mga gumagawa ay hindi gagamit ng sapilitan o kaya hindi kusang paggawa, bilanggo, nakapiyansa, nagkakautang, o ano pa man. Sapilitan At Pambubuska Tratratuhin ng mga gumagawa ang bawat empleyado nang may dangal at paggalang, at hindi gagamit ng parusang pangkatawan, mga banta ng paggamit ng dahas o kaya ibang paraang pangkatawan, sekswal, pangkaisipan o pasalitang pambubuska o kaya abuso. Walang Pinagkikilingan Ang mga gumagawa ay walang kikilingan sa mga gawi ng pag-upa at pagempleyo, kasama ang pasahod, mga benepisyo, pag-asenso, disiplina, pagsisante or kaya pagretiro, na batay sa lahi, relihiyon, gulang, nasyonalidad, lipon o bayang pinagmulan, sekswal na oryentasyon, kasarian, opinyong pampulitikal o kapansanan. Samahan Igagalang ng mga gumagawa ang mga karapatan ng mga empleyado para magsama-sama, magtayo at makipagtawaran bilang isang pangkat (collective bargaining) sa paraang mapayapa at ayon sa batas, nang walang parusa o panggugulo. Kalusugan at Kaligtasan Ang mga gumagawa ay magbibigay sa mga empleyado ng ligtas at mabuti sa kalusugan na pagtratrabahuhan na sumusunod sa lahat ng mga angkop na batas at alituntunin, tinitiyak kahit man lamang ang makatwirang pagpunta sa maiinom na tubig at mga pasailidad na pangkalinisan; kaligtasan sa sunog; at sapat na liwanag at bentilasyon. Titiyakin din ng mga gumagawa na ang mga pamantayang ito para sa kalusugan at kalinisan ay aaplay rin sa bahay-tirahan na ibinibigay nila sa mga empleyado. © Disney Page 1 of 2 Tagalog - Code of Conduct for Manufacturers January 2007
Pagbabayad Proteksyon sa Kapaligiran Ibang mga Batas Subcontracting (Pangongontrata ng Iba) Pagbabantay at Pagtupad Paglalathala © Disney Inaasahan naming kikilalanin ng mga gumagawa na ang mga sahod ay mahalaga upang matugunan ang mga pangunahing pangangailangan ng mga empleyado. Ang pinakamaliitt na hihilingin sa mga gumagawa ay ang sumunod sa lahat ng mga umiiral na batas at alituntunin, kasama ang mga tungkol sa pinakamaliit na sahod, overtime, pinamaraming oras ng trabaho, bayad sa bawat piraso at iba pang mga aspeto ng pagbabayad, at ang magbigay ng mga benepisyo na iniatas ng batas. Maliban sa mga hindi pangkaraniwang kalagayan ng negosyo, hindi oobligahin ng mga gumagawa ang mga empleyado na magtrabaho ng higit sa mas maliit sa (a) 48 oras bawat linggo at 12 oras na overtime o kaya (b) sa mga limit sa regular at overtime na oras na pinahihintulutan ng lokal na batas o, kung saan hindi tinatakdaan ng lokal na batas ang mga oras ng trabaho, ang regular na trabaho sa isang linggo at 12 oras na overtime. At maliban sa mga hindi pangkaraniwang kalagayan ng negosyo, ang mga empleyado ay dapat bigyan ng isang araw na bakasyon sa bawat pitong araw hindi kukulang sa na panahon. Babayaran ng mga gumagawa ang mga empleyado para sa mga overtime na oras, sa gayong premium rate (higit sa talagang halaga ng bayad) na iniatas ng batas o, kung walang iniatas na premium rate, sa halagang katumbas man lamang ng regular na de-oras na bayad. Inaasahan namin na kung ang umiiral na panglokal na pamantayan sa industriya ay mas mataas kaysa sa naaangkop na mga pangangailangan ayon sa batas, susundin ng mga gumagawa ang mas mataas na mga pamantayan. Ang mga gumagawa ay susunod sa lahat ng angkop na mga batas at alituntunin tungkol sa kapaligiran. Ang mga gumagawa ay susunod sa lahat ng nararapat na batas at alituntunin, kasama ang mga may kinalaman sa paggawa, pagprepresyo, pagtitinda at distribusyon ng kalakal. Kabilang sa lahat ng tumutukoy sa "mga angkop na batas at mga alituntunin" sa Kodigo ng Asal na ito ang mga lokal at pambansang kodigo, mga batas at mga alituntunin at pati na rin ang mga angkop na kasunduan at mga kusang pamantayan sa industriya. Ang mga gumagawa ay hindi mangongontrata sa iba para sa paggawa ng kalakal ng Disney, o kaya ng mga bahagi nito nang walang nakasulat na pahintulot ng Disney, at pagkatapos lamang gumawa ang subcontractor (kinontratang iba) ng nakasulat na pangako sa Disney na susunod ito sa Kodigo ng Asal na ito. Pahihintulutan ng mga gumagawa ang Disney at ang kanyang mga napipiling ahente (kasama ang mga ibang partido) na magsagawa ng mga gawaing pagbabantay upang matiyak ang pagtupad sa Kodigo ng Asal na ito, kasama ang mga hindi inanunsiyong pagbisita sa mga pagawaan at mga bahay-tirahan na ibinigay ng pinaglilingkuran; suriin ang mga libro at talaan tungkol sa mga bagay na may kinalaman sa pag-empleyo; at mga pribadong interbyu sa bawat isa't isa sa mga empleyado. Pananatilihin ng mga gumagawa sa pagawaan ang mga dokumentong maaaring kailanganin upang maipakita na sila'y tumutupad sa Kodigo ng Asal na ito. Ang mga gumagawa ay magsasagawa ng mga wastong paraan upang matiyak na maipapahiwatig ang mga probisyon ng Kodigo ng Asal na ito sa mga empleyado, kasama ang pagpapaskil ng isang kopya ng Kodigo ng Asal na ito sa isang madaling makitang lugar, sa lokal na wika at sa isang lugar na madaling mapuntahan ng mga empleyado, sa lahat ng mga oras. * * * * Page 2 of 2 Tagalog - Code of Conduct for Manufacturers January 2007